**Osobitná časť**

**K čl. I**

K bodu 1

Dopĺňa sa zoznam mliečnych výrobkov, na ktorých zabezpečenie sa poskytuje pomoc
z prostriedkov Európskej únie a z prostriedkov štátneho rozpočtu. Taktiež sa zvyšuje vnútroštátna platba na distribúciu nátierky termizovanej neochutenej a najvyššia úhrada, ktorú za ňu možno od žiakov požadovať. Ďalej bola znížená najvyššia úhrada platená žiakmi
za mliečne výrobky, na ktoré sa od 01.01.2016 uplatňuje znížená sadzba dane 10 %
zo základu dane z pridanej hodnoty. Jedná sa o druhy mlieka s číselným kódom ex 0401 Spoločného colného sadzobníka podľa prílohy č. 7 zákona č. 222/2004 Z. z. o dani z pridanej hodnoty v znení neskorších predpisov. Výška tejto úhrady bola určená úpravou celkovej protihodnoty za dodanie týchto mliečnych výrobkov žiakom z pôvodných 100 % + 20 %
na 100 % + 10 %, pričom výška pomoci z prostriedkov Európskej únie a štátneho rozpočtu zostala na zabezpečenie týchto mliečnych výrobkov nezmenená. Takto určené sumy najvyšších úhrad, ktoré možno za tieto mliečne výrobky požadovať od žiakov, boli zaokrúhlené na dve desatinné miesta nahor. Postupné zaokrúhľovanie v dvoch alebo
vo viacerých stupňoch sa pri tom nepoužilo. MPRV SR na účely určenia maximálnych limitov pre cukry a tuk v mliečnych výrobkoch podávaných v školách podľa tohto nariadenia vlády zabezpečí, aby PPA vo svojom metodickom pokyne uviedla tieto limity.

**K čl. II**

Navrhuje sa účinnosť nariadenia vlády od 1. septembra 2016.